LIETUVOS RESPUBLIKOS STATYBOS IR URBANISTIKOS MINISTRAS

Į S A K Y M A S

DĖL STATYBOS TECHNINIO REGLAMENTO STR 1.07.01:1997 PATVIRTINIMO

1997 m. vasario 10 d. Nr. 20

Vilnius

Vykdant Lietuvos Respublikos Vyriausybės 1996 m. balandžio 25 d. nutarimo Nr. 499 „Dėl Lietuvos Respublikos statybos įstatymo įgyvendinimo“ (Žin., 1996, Nr. 39-969) nuostatas,

ĮSAKAU:

1. Patvirtinti organizacinį tvarkomąjį statybos reglamentą „Leidimų statyti ir griauti statinius išdavimo tvarka“ STR 1.07.01:1997 (pridedama).

2. Nustatyti, kad reglamentas STR 1.07.01:1997 įsigalioja nuo 1997 m. kovo 1 d. Įsigaliojus šiam reglamentui netenka galios Statybos ir urbanistikos ministerijos 1994 m. gruodžio 22 d. įsakymu Nr. 249 patvirtintos Leidimų statyti ir griauti statinius išdavimo taisyklės RSN 158-94.

STATYBOS IR URBANISTIKOS MINISTRAS	ALGIS ČAPLIKAS

ORGANIZACINIS TVARKOMASIS STATYBOS TECHNINIS REGLAMENTAS LEIDIMŲ STATYTI IR GRIAUTI STATINIUS IŠDAVIMO TVARKA

STR 1.07.01:1997

1. TAIKYMO SRITIS IR BENDROSIOS NUOSTATOS

1.1. Šis organizacinis tvarkomasis reglamentas (toliau – reglamentas) nustato leidimų statyti, rekonstruoti, remontuoti (toliau – statyti) ir griauti statinius išdavimo tvarką Lietuvos Respublikoje.

1.2. Leidimų statyti ir griauti statinius išdavimo teisinis pagrindas yra Lietuvos Respublikos statybos įstatymas [1].

Leidimai statyti ir griauti branduolinės energetikos statinius išduodami vadovaujantis Lietuvos Respublikos branduolinės energijos įstatymu [14], Leidimų vykdyti statybos ir montavimo darbus atominės energetikos objektuose išdavimo tvarka [15] ir šiais nuostatais.

1.3. Pagalbiniai statiniai (darbai), kuriuos statyti (atlikti) arba nugriauti nereikia leidimų, ir reikalavimai, kurių reikia laikytis juos statant arba griaunant, yra nurodyti šio reglamento A priede.

1.4. Leidimus statyti ir griauti statinius išduoda apskrities viršininko administracijos Valstybinės teritorijų planavimo ir statybos inspekcijos tarnyba (toliau – inspekcija) [2], [14].

1.5. Leidimas statyti statinį galioja 5 metus, nugriauti – 2 metus nuo jo išdavimo dienos. Jeigu statybos darbai nepradedami per 2 metus, leidimas netenka galios. Statyba yra pradėta, kai atlikti pirmieji statinio statybos (žemės kasimo, pamatų montavimo ar pan.) darbai.

Atsižvelgdama į statybos vietos bei statinio svarbą, eismo intensyvumą ir kitus faktorius, savivaldybės institucija, derindama projektą, gali įrašyti privalomą sąlygą nustatyti trumpesnį leidimo galiojimo laiką.

1.6. Pasibaigus leidimo galiojimo laikui, esant reikalui, jis pratęsiamas iki statybos pabaigos, bet ne ilgesniam kaip 5 metų laikotarpiui.

Leidimo pratęsimui statytojas privalo pateikti projektuotojo sukoreguotus pagal pasikeitusius normatyvinių statybos techninių dokumentų reikalavimus nepradėtų statinio elementų projektinius sprendimus.

1.7. Statybos (griovimo) darbų vykdymas pasibaigus leidimo galiojimo laikui (įskaitant pratęsimus) užtraukia įstatymais nustatytą atsakomybę už statybą neturint reikiamo leidimo.

1.8. Leidimas tvarkyti nekilnojamąsias kultūros vertybes (vykdyti priešavarinius, remonto, pritaikymo, restauravimo, atkūrimo darbus) galioja tol, kol galioja Kultūros vertybių apsaugos departamento suderintas (patvirtintas) šių vertybių tvarkymo projektas [4].

1.9. Leidimo statyti valstybinės reikšmės kelių komplekso dalyje arba jų apsaugos zonoje galiojimo laikas nustatomas atsižvelgiant į kelių organizacijos duotame leidime nurodytą galiojimo laiką [6].

1.10. Iki žemės kasimo darbų pradžios sklype ir šalia sklypo esančių inžinerinių tinklų apsaugos zonose rangovas privalo iškviesti į vietą šiuos tinklus eksploatuojančių įmonių atstovus [13]. Statant ūkio būdu, juos iškviečia statytojas.

2. NUORODOS

[1] Lietuvos Respublikos statybos įstatymas (Žin., 1996, Nr. 32-788).

[2] Lietuvos Respublikos apskrities valdymo įstatymas (Žin., 1994, Nr. 101-2015; 1996, Nr. 35-876, Nr. 55-1293, Nr. 126-2938).

[3] Lietuvos Respublikos įstatymas dėl valstybės valdžios bei valdymo institucijų, savivaldos institucijų, valstybės ir savivaldybių įmonių, įstaigų ir organizacijų nenaudojamo ilgalaikio materialinio turto nurašymo (Žin., 1995, Nr. 103-2296).

[4] Lietuvos Respublikos nekilnojamųjų kultūros vertybių apsaugos įstatymas (Žin., 1994, Nr. 3-37).

[5] Lietuvos Respublikos įstatymas dėl statybų Lietuvos Respublikos pajūrio juostoje ir Kuršių nerijoje (Žin., 1995, Nr. 103-2297).

[6] Lietuvos Respublikos kelių įstatymas (Žin., 1995, Nr. 44-1076).

[7] Lietuvos Respublikos įstatymas dėl Lietuvos Respublikos gyventojų apsirūpinimo gyvenamosiomis patalpomis įstatymo pakeitimo ir papildymo (Žin., 1995, Nr. 20-451).

[8] Lietuvos Respublikos Vyriausybės 1992 05 12 nutarimas Nr. 343 „Dėl specialiųjų žemės ir miško naudojimo sąlygų patvirtinimo“ (Žin., 1992, Nr. 22-652; 1996, Nr. 2-43).

[9] Organizacinis tvarkomasis reglamentas „Projektavimo sąlygos. Statinių projektų derinimas ir tvirtinimas“ STR 1..:1997 (rengiamas).

[10] Organizacinis tvarkomasis reglamentas „Statinių projektų ir statinių ekspertizė“ STR 1.06.01:1996 (Žin., 1996, Nr. 98-2249).

[11] Organizacinis tvarkomasis reglamentas „Statinių priėmimo naudoti tvarka“ STR 1.11.01:1996 (Žin., 1996, Nr. 88-2086).

[12] Organizacinis tvarkomasis reglamentas „Specialistų, dirbančių teritorijų planavimo ir pagrindinėse statybos techninės veiklos srityse, atestavimas“ STR 1.02.01:1996 (Žin., 1996, Nr. 112-2560).

[13] Žemės darbų vykdymo Respublikoje nuostatai RSN 150-92 (statybos ir urbanistikos ministro 1992 12 20 įsakymas Nr. 216).

[14] Lietuvos Respublikos branduolinės energijos įstatymas (Žin., 1996, Nr. 119-2771).

[15] Leidimų vykdyti statybos ir montavimo darbus atominės energetikos objektuose išdavimo tvarka (Valstybinės atominės energetikos saugos inspekcijos 1996 12 30 įsakymas Nr. 113).

3. TERMINAI IR APIBRĖŽIMAI

3.1. Šiame reglamente naudojami pagrindiniai terminai ir apibrėžimai atitinka Statybos įstatymo 2 straipsnyje nurodytas sąvokas.

3.2. Kitos sąvokos:

statinio paskirties keitimas – gyvenamųjų patalpų keitimas negyvenamosiomis ir atvirkščiai, gamybos profilio (išskyrus produkcijos asortimento) keitimas, statinio arba savarankiškai naudojamos jo dalies pritaikymas kitokių paslaugų teikimui, kitokiems verslams arba poreikiams (pvz., administracinių patalpų – prekybai, vaikų darželio – senelių globos namams ir pan.);

kelio kompleksas – kelias, kelių tiesimo ir priežiūros įmonių statiniai, transporto aptarnavimo statiniai, avarinio ryšio linijos, želdiniai ir šių objektų užimta žemė, taip pat sanitarinės apsaugos zonos žemė [6];

kompleksinis projekto suderinimas – savivaldos vykdomosios institucijos nustatyta tvarka atliktas patikrinimas, ar projektą suderino visi subjektai, su kuriais derinimas privalomas, ir ar jų suderinimai vienas kitam neprieštarauja, po to – viso projekto suderinimas nustatytos formos dokumentu [9].

4. LEIDIMŲ STATYTI STATINIUS IŠDAVIMAS IR ATŠAUKIMAS

4.1. Leidimas išduodamas statytojui arba užsakovui (toliau – statytojui) vieno statinio ir jo priklausinių (arba be jų) ar statinių komplekso statybai. Leidime išvardijami visi priklausiniai arba komplekso statiniai, kuriuos leidžiama statyti.

4.2. Leidimas statyti išduodamas pateikus šiuos dokumentus:

4.2.1. nustatytos formos prašymą (šio reglamento B priedas);

4.2.2. nustatyta tvarka suderintą projektą [9], o kai šio projekto apimtis didelė – pagrindinių brėžinių komplektą (sklypo ribų ir statinių nužymėjimo planus, statybos aikštelės bendrąjį planą, suvestinį inžinerinių tinklų planą, sklypo aukščių ir sutvarkymo planą, statinio pamatų ir aukštų planus, pjūvius bei fasadus) su tiksliais visų suderinimų nuorašais, patvirtintais projekto vadovo arba statytojo parašu bei antspaudu, – 2 egzemplioriais; kai statinys statomas užstatytoje teritorijoje (jei gretimuose sklypuose jau yra statinių), projekte ir pagrindinių brėžinių komplekte turi būti statybos organizavimo sprendimai;

4.2.3. projekto ekspertizės išvadas (kai ekspertizė yra privaloma);

4.2.4. dokumentą, patvirtinantį, kad paskirtas statybos techninis prižiūrėtojas;

4.2.5. sutartį su projektuotoju dėl statybos autorinės priežiūros, jei šiai statybai ji privaloma;

4.2.6. rekonstruojamo (remontuojamo) statinio techninės inventorizacijos ir teisinės registracijos dokumentus;

4.2.7. Kultūros vertybių apsaugos departamento leidimą, kai rekonstruojama ar kitaip pertvarkoma nekilnojamoji kultūros vertybė arba statinys yra jos apsaugos zonoje.

4.3. Leidimas statyti Lietuvos Respublikos pajūrio juostoje (paplūdymyje, kopose ar prieškopyje) ir Kuršių nerijoje (išskyrus joje esančias gyvenvietes) duodamas tik išimtiniais atvejais, papildomai pateikus Lietuvos Respublikos Vyriausybės leidimą [5].

4.4. Leidimas statyti valstybinės reikšmės kelių komplekse išduodamas statytojui pateikus šio reglamento 4.2 punkte išvardytus dokumentus ir kelių organizacijos leidimą [6].

4.5. Inspekcija patikrina, ar statybos vadovas ir techninis prižiūrėtojas turi kvalifikacijos atestatą [12], ar projektas suderintas nustatyta tvarka [9], ar projekte įvertintos ekspertizės išvados (jei ji privaloma) [10], taip pat ar prie projekto pridėti šie dokumentai:

4.5.1. dokumentas, patvirtinantis, kad statytojui priklauso nuosavybės teise arba yra išnuomotas žemės sklypas, kuriame pagal detalųjį vietovės planą galima tokio statinio statyba arba rekonstrukcija;

4.5.2. notariškai patvirtintas bendrasavininkių sutikimas, jei statinys (valda) priklauso dviem ar daugiau savininkų;

4.5.3. daugiabučio namo savininkų bendrijos (susirinkimo, įgaliotos valdybos), o kai bendrija neįsteigta – daugumos butų savininkų ir neprivatizuotų butų nuomininkų sutikimas, jei rekonstruojamos (remontuojamos) šio namo gyvenamosios patalpos, pakeičiant jų paskirtį [7];

4.5.4. daugiabutį namą eksploatuojančios institucijos ir visų namo savininkų sutikimas, jei rekonstruojamos (remontuojamos) bendro naudojimo patalpos, namo konstrukcijos arba inžineriniai tinklai (kai rekonstruojamos arba remontuojamos konstrukcijos tarp butų, inžinerinių tinklų dalys arba dviem ar keliems savininkams priklausančios patalpos, pakanka jas naudojančių savininkų sutikimo);

4.5.5. savivaldybės mero (valdybos) sutikimas, jei keičiama daugiabučio namo gyvenamųjų patalpų paskirtis [7].

Jei šių dokumentų nėra arba jie negalioja, pareikalauja juos pateikti.

4.6. Įsitikinusi, kad pateiktieji dokumentai tenkina nustatytus reikalavimus, inspekcija per 10 darbo dienų nuo jų pateikimo įregistruoja statinį specialioje knygoje (jos forma – šio reglamento C priedas) arba kompiuterio laikmenose ir išduoda statytojui leidimą (šio reglamento D priedas), o ant projektų arba pagrindinių brėžinių komplektų titulinio lapo ir pirmojo aukšto plano užrašo (uždeda spaudą) „Išduotas leidimas Nr._____, data, pareigūno v., pavardė ir parašas“. Po to visi dokumentai, išskyrus prašymą ir projekto arba pagrindinių brėžinių komplekto 1 egzempliorių, grąžinami statytojui.

Vienas inspekcijos pasirašytas projekto arba pagrindinių brėžinių komplekto egzempliorius nuolat laikomas statybvietėje, kitas – inspekcijoje; pastarasis grąžinamas statytojui priėmus statinį naudoti ir atlikus jo teisinę registraciją.

4.7. Kai pateiktieji dokumentai nustatytų reikalavimų netenkina, statytojui per 10 dienų duodamas rašytinis motyvuotas atsisakymas išduoti leidimą ir grąžinami visi dokumentai, išskyrus prašymą.

4.8. Po leidimo išdavimo pasikeitus statytojui arba rangovui (sudarius naują rangos sutartį), statytojas privalo nedelsdamas apie tai pranešti inspekcijai, kuri leidime ir registracijos knygoje (laikmenose) įrašo atitinkamus pakeitimus.

Jei statybos metu arba iki statybos pradžios keičiama statinio paskirtis, statytojas privalo sukoreguoti bei iš naujo suderinti projektą ir gauti naują leidimą pakeistos paskirties statinio tolesnei statybai.

4.9. Leidimą statyti statinį gali atšaukti apskrities viršininkas tik šiais atvejais:

4.9.1. kai įstatymų nustatyta tvarka paimamas žemės sklypas (jo dalis) visuomenės reikalams;

4.9.2. teismo sprendimu, jei leidimas statyti išduotas pažeidžiant įstatymą ar nustatytą leidimų išdavimo tvarką;

4.9.3. kai nustatyta tvarka neištaisius nukrypimų nuo suderinto bei patvirtinto statinio projekto nusprendžiama paimti statinį valstybės arba savivaldybės nuosavybėn;

4.9.4. kai dėl Nekilnojamųjų kultūros vertybių apsaugos įstatymo arba suderinto projekto pažeidimų Kultūros vertybių apsaugos departamentas atšaukia leidimą pertvarkyti nekilnojamąją kultūros vertybę arba statyti jos teritorijoje.

4.10. Atšaukus leidimą, inspekcija nedelsdama praneša statytojui ir padaro atitinkamą įrašą leidimų registracijos knygoje (kompiuterio laikmenose).

4.11. Dėl leidimo atšaukimo statytojui padaryta žala atlyginama Lietuvos Respublikos įstatymų nustatyta tvarka, išskyrus atvejus, kai leidimas atšaukiamas dėl statytojo padarytų pažeidimų.

5. LEIDIMŲ NUGRIAUTI STATINIUS IŠDAVIMAS IR ATŠAUKIMAS

5.1. Leidimas nugriauti statinį duodamas savininkui (naudotojui) pateikus šiuos dokumentus:

5.1.1. nustatytos formos prašymą (šio reglamento E priedas);

5.1.2. sprendimą nugriauti statinį;

5.1.3. nustatyta tvarka suderintą statinio nugriovimo projektą (arba nugriovimo technologijos aprašymą) [9];

5.1.4. statinio (valdos) techninės inventorizacijos ir teisinės registracijos dokumentus.

5.2. Sprendimą nugriauti priima [3]:

5.2.1. statinius, kurie yra valstybės nuosavybė ir naudojami teisminės valdžios institucijų, valstybės įmonių, valstybės valdymo institucijų, valstybės įstaigų ir organizacijų – Lietuvos Respublikos Vyriausybė statinio naudotojo teikimu;

5.2.2. savivaldos institucijų, savivaldybių įmonių, įstaigų ir organizacijų naudojamus valstybės nuosavybės statinius – savivaldybės taryba;

5.2.3. akcinių įmonių, bendrovių, bendrijų statinius – šių įmonių valdymo organai, kuriems tokia teisė suteikta įmonės įstatais;

5.2.4. asmeninės nuosavybės statinius – jų savininkai.

5.3. Inspekcija per 10 darbo dienų:

5.3.1. išnagrinėja, ar pateiktieji dokumentai tenkina nustatytus reikalavimus;

5.3.2. patikrina, ar prie projekto arba nugriovimo technologijos aprašymo yra pridėtas bendrasavininkių susitarimas dėl statinio nugriovimo (jei statinys priklauso dviem ar daugiau savininkų), kaimyninės valdos savininko sutikimas (jei griaunamas statinys sublokuotas su jo statiniu) ir Kultūros vertybių apsaugos departamento leidimas (jei griaunamas statinys yra saugomoje teritorijoje); jei šių dokumentų nėra, pareikalauja juos pateikti;

5.3.3. įregistruoja statinio nugriovimą specialioje knygoje (šio reglamento F priedas) arba kompiuterio laikmenose ir išduoda savininkui (naudotojui) leidimą statinį nugriauti (leidimo forma – šio reglamento G priedas) arba motyvuotą rašytinį atsisakymą išduoti leidimą; pateiktieji dokumentai, išskyrus prašymą, grąžinami savininkui (naudotojui).

5.4. Kai statinio nugriovimas kelia grėsmę žmonių gyvybei, sveikatai bei aplinkai, inspekcija pareikalauja pašalinti šios grėsmės priežastis, o savininkas (naudotojas) ir rangovas turi užtikrinti žmonių bei aplinkos saugą griovimo darbų vykdymo metu.

5.5. Nugriovęs statinį, savininkas (naudotojas) privalo:

5.5.1. sutvarkyti žemės sklypą pagal nugriovimo projekto (nugriovimo technologijos aprašymo) reikalavimus, o jeigu jie nenurodyti – pagal leidime nugriauti statinį įrašytas sąlygas;

5.5.2. nedelsiant pranešti apie statinio nugriovimą Valstybiniam inventorizavimo, projektavimo ir paslaugų biurui ir užsakyti pakeitimus statinių teisinės registracijos dokumentuose.

5.6. Leidimą nugriauti statinį, išduotą pažeidžiant šias taisykles, gali atšaukti apskrities viršininkas. Su tuo susijusius nuostolius įstatymų nustatyta tvarka statinio savininkui kompensuoja institucija, dėl kurios kaltės leidimas atšaukiamas.

6. GINČŲ SPRENDIMAS

6.1. Tarp statytojų (savininkų, naudotojų) ir leidimus išduodančios inspekcijos iškilusius ginčus dėl leidimų statyti ar griauti statinius išdavimo arba atšaukimo sprendžia apskrities viršininkas, Valstybinė teritorijų planavimo ir statybos inspekcija prie Statybos ir urbanistikos ministerijos, Statybos ir urbanistikos ministerija arba teismas.

_____________

STR 1.07.01:1997

A priedas (privalomas)

Pagalbinių statinių (darbų), kuriuos statyti (atlikti) nereikia leidimo,

SĄRAŠAS

Nr.	Statinio pavadinimas	Pastabos
1	2	3
STATINIAI (DARBAI), KURIUOS STATYTI (ATLIKTI) NEREIKIA NEI
LEIDIMO, NEI PROJEKTO
1.	Laikini statiniai:
1.1.	statybos aikštelių laikini statiniai (sandėliai, pastogės, buities patalpos ir kt.)
konkretaus objekto statybos laikui;
1.2.	laikinai naudojamos (sezoninės) sandėliavimo aikštelės žemės ir miškų ūkio
produkcijos arba supirktos sodų produkcijos sandėliavimui;
1.3.	laikini pagalbiniai statiniai, kurie tarnauja ribotą laiką apsaugai nuo stichinių
nelaimių ar katastrofų;
1.4.	laikini statiniai įvairiems renginiams tam tikslui skirtose vietose;
1.5.	laikini statiniai geologinių tyrimų ir geodezinių matavimų darbams;
1.6.	laikini statiniai parodų teritorijose, kurie yra tik parodų eksponatai.
2.	Statinių remontas:
2.1.	stogų remontas nekeičiant konstrukcinio sprendimo (šlaitiniai, lėkšti, mansardiniai) ir
dangos tipo (ruloninė, čerpių, skardos ar pan.), išskyrus statinius, kurie yra kultūros
vertybės arba stovi jų apsaugos zonose;
2.2.	patalpų remontas, kai neardomos, nekeičiamos arba nestiprinamos laikančios ir išorinės
atitvarinės konstrukcijos (daugiabučiuose namuose – ir pertvaros) ir nepertvarkomos
bendro (kelių savininkų) naudojimo centrinio šildymo sistemos, vandentiekio ir
kanalizacijos stovai, pastato elektros tinklai už naudotojo skaitiklio, bendro naudojimo
įranga (liftai, vėdinimo sistemos ir kt.) ir bendro naudojimo patalpos;
2.3.	pastatų, išskyrus daugiabučius namus, elektros, karšto vandens, šildymo ir dujų vidaus
tinklų bei įrangos, taip pat technologinių įrengimų rekonstrukcija ir remontas, kitų
komunikacijų įrengimas, rekonstrukcija ir remontas nesilpninant laikančiųjų konstrukcijų,
neviršijant norminio triukšmo bei vibracijos lygio ir neišreguliuojant sistemos, kai darbai
atliekami jos dalyje;
2.4.	elektros instaliacija, kuriai įrengiamas vienfazis įvadinis įrenginys;
2.5.	kietu ir skystu kuru kūrenamų katilų iki 50 kW įrengimas kartu su jiems priklausančiais
dūmtraukiais ar dujų išmetimo įrenginiais;
2.6.	katilų pakeitimas panašiais, kurių galingumas, dūmų temperatūra bei srautas ir reikalingas
slėgis nesiskiria nuo buvusiųjų arba yra mažesni;
2.7.	geležinkelių bėgių bei įrenginių ir automobilių kelių, gatvių bei jų įrenginių (išskyrus
tiltus ir pralaidas, kurių anga šviesoje didesnė kaip 2 m) remontas;
2.8.	inžinerinių tinklų remontas nekeičiant jų trasos (nuosavybės ribose).
3.	Sodybų statiniai:
3.1.	gyvenamojo namo ir kitų sodybos statinių remontas;
3.2.	ūkio pastatai, šiltnamiai, žiemos sodai ir kiti gyvenamojo namo
priklausiniai kaimo sodybose;
3.3.	gyvenamojo namo priklausiniai, išskyrus ūkio pastatus ir garažus, miestų ir gyvenviečių sodybose;
3.4.	patalpų įrengimas individualių namų ir sodo namelių palėpėse;
3.5.	žiemos sodai ir šiltnamiai su pamatais, karkasu ir įstiklinimu iki 20 m2 užstatyto ploto
miestų ir gyvenviečių sodybose;
3.6.	mažų žvėrelių ir paukščių narvai bei karvelidės;
3.7.	gyvenamųjų namų, neprijungiamų prie centralizuoto šilumos tiekimo tinklų, karšto vandens
ir šildymo sistemų įrengimas;
3.8.	saulės energijos akumuliavimo įrenginiai pastatų stoguose arba prie išorinių sienų;
3.9.	vėjo energijos įrenginiai iki 10 m aukščio (įskaitant sparnų ilgį) kaimo sodybose;
3.10.	visų tipų priėmimo įrenginių antenos;
3.11.	žaibolaidžių stiebai.
4.	Kiti statiniai:
4.1.	polietileniniai šiltnamiai;
4.2.	šiltnamiai su pamatais, karkasu ir įstiklinimu žemės ir miškų ūkio įmonėse (bendrovėse)
iki 70 m2 užstatyto ploto;
4.3.	inspektai;
4.4.	sodų namelių priklausiniai: pastogės automobiliams, ūkiniai pastatai, pirtelės,
antžeminiai rūsiai, įstiklinti karkasiniai šiltnamiai iki 20 m2 užstatyto ploto ir kt.;
4.5.	lengvai išardomi ir kilnojami statiniai (paviljonai, palapinės) tam skirtose vietose;
4.6.	atramos, stulpai bei ramsčiai orinėms elektros perdavimo ir telekomunikacijų
(išskyrus kabelinės televizijos) linijoms;
4.7.	priėmimo įrenginių antenos iki 10 m aukščio nuo antenos pagrindo;
4.8.	ažūrinės tvoros be cokolių (vielos, virbalų, tašelių ir pan.) žemės ir miškų ūkio paskirties
plotuose;
4.9.	ažūrinės tvoros iki 1,5 m aukščio nuo žemės paviršiaus kitos paskirties žemės sklypuose;
4.10.	atraminės sienutės iki 1,8 m aukščio (nuo pado iki viršaus, tarp jų ne daugiau kaip 0,6 m
virš žemės paviršiaus), kurios nesiriboja su viešojo eismo kelių juostomis;
4.11.	tilteliai ir pralaidos, kurių anga šviesoje neviršija 2 metrų;
4.12.	statiniai, kurie nėra pastatai, savaitgalio poilsiui skirtose teritorijose (persirengimo
kabinos, dušai, pavėsinės, žaidimų įrenginiai ir kt.);
4.13.	miškų priešgaisrinio stebėjimo bokštai;
4.14.	pripučiamos patalpos iki 100 m2 grindų ploto;
4.15.	dviračių pastatymo įrenginiai;
4.16.	kiemo įrenginiai: kilimų valymo ir skalbinių džiovinimo rėmai, nedengtos terasos, takai ir pan.;
4.17.	langų ir durų išorinės užlaidos, grotos;
4.18.	medžiotojų bokšteliai;
4.19.	laikinos rinkimų, referendumų ir balsavimų reklamos, stendai bei iškabos;
4.20.	eismo reguliavimo skydai bendrojo naudojimo keliuose pagal eismo taisykles, miško
kelių bei takų nuorodos, informaciniai ženklai ir stendai bei riboženkliai saugomose
ir rekreacinėse teritorijose;
4.21.	prekybos automatai prie prekybos įmonių, priklausantys toms įmonėms, taip pat bilietų
automatai transporto sustojimo teritorijose;
4.22.	avarinės sirenos ir jų stiebai;
4.23.	signalizacijos ir žemės matavimo (trianguliacijos) stiebai;
4.24.	žaibolaidžių stiebai;
4.25.	gręžinių bokštai iki 20 m aukščio;
4.26.	geodeziniai ženklai.
5.	Statinių griovimas:
5.1.	savavališkai pastatyti bei statomi statiniai;
5.2.	statiniai, kuriuos statyti nereikia apskrities valstybinės statybos inspekcijos leidimo;
5.3.	privatūs sodybų statiniai, nesublokuoti su kitų savininkų statiniais;	Nekilnojamosios
kultūros vertybės ir
statiniai jų teritorijose
bei apsaugos zonose -
tik gavus Nekilnojamųjų
kultūros vertybių aps-
augos departamento
teritorinio padalinio
leidimą.
5.4.	bešeimininkiai pastatai, griaunami pagal savivaldybių bei teismų sprendimus;
5.5.	žemės ir miškų ūkio statiniai iki 300 m2 užstatyto ploto.
STATINIAI, KURIUOS STATYTI NEREIKIA LEIDIMO, TAČIAU BŪTINA
TURĖTI PROJEKTĄ, SUDERINTĄ SU SAVIVALDYBĖS VYR. ARCHITEKTU
IR 3 SKILTYJE NURODYTOMIS INSTITUCIJOMIS
6.	Ūkio ir viešieji statiniai:
6.1.	ūkio pastatai įmonių teritorijose iki 15 m2 užstatyto ploto, kuriuose nėra ugnies
židinių ir nenaudojamos (nesandėliuojamos) sprogios, radioaktyviosios ir kitos pavojingos
medžiagos;
6.2.	daržinės ūkiuose ir žemės bei miškų ūkio įmonių (bendrovių) teritorijose iki
100 m2 užstatyto ploto;
6.3.	viešojo transporto keleivių stotelės iki 40 m2 užstatyto ploto ir iki 3 m aukščio;
telekomunikacijų ir elektros paskirstymo statiniai iki 20 m2 užstatyto ploto ir 4 m aukščio;
6.4.	kanalizacijos įrengimai, kurie priima ne daugiau kaip 8 m3 fekalinio vandens per parą;	Projektą derinti su
Aplinkos apsaugos
ministerijos tarnyba.
6.5.	drėkinimo ir drenavimo sistemos žemės ir miškų ūkio plotuose, soduose, sodybose
bei kituose privačiuose žemės sklypuose;	Projektus derinti su
Aplinkos apsaugos
ministerijos ir apskrities
Žemės ūkio departa-
mento atitinkamomis
tarnybomis.
6.6.	žalieji teatrai, estrados, atviros šokių aikštelės;
6.7.	sporto ir žaidimų įrenginiai tam tikslui skirtose vietose (futbolo ir rankinio vartai,
šliaužimo takeliai, sūpuoklės, kopimo įranga ir pan.), išskyrus tribūnas ir pastatus;
6.8.	atrakcionų įrenginiai, išskyrus pastatus;
6.9.	lengvųjų automobilių stovėjimo aikštelės iki 100 vietų, kai jų teritorijose nestatomi
pastatai ir išspręstas paviršinio vandens nuvedimas.
7.	Talpos ir baseinai:
7.1.	talpos suskystintoms dujoms (išskyrus skystąsias angliavandenilių dujas) iki 3 tonų skysčio;
7.2.	talpos nesuskystintoms dujoms ir degiems skysčiams iki 6 m3 tūrio, kartu su jiems
priklausančiais vamzdynais bei armatūra;
7.3.	talpos silosuotiems, biriems ir kitokiems pašarams žemės ūkio įmonių (bendrovių,
ūkių) teritorijose iki 15 m2 užstatyto ploto ir 4 m aukščio;
7.4.	atviri vandens baseinai iki 100 m3 talpos ir geriamo vandens šuliniai.	Projektus derinti su
teritoriniu
visuomenės sveikatos
priežiūros centru.
8.	Statiniai (darbai) sodybose:
8.1.	vandens tvenkiniai iki 50 m2 ploto;	Projektus derinti su
Aplinkos apsaugos
ministerijos tarnyba.
8.2.	prieplaukos ir valčių pastogės 1-2 valtims;
8.3.	ūkio pastatai ir garažai miestų ir gyvenviečių sodybose.
9.	Kiti statiniai:
9.1.	paminklai ir skulptūros iki 3 m aukščio, antkapiai kapinėse;
9.2.	mūrinės, gelžbetoninės ir metalinės tvoros iki 1,5 m aukščio su pamatais arba cokoliais;
9.3.	sandėliavimo ir parodų aikštės įmonių teritorijose iki 200 m2 ploto,
išskyrus aikštes aplinką teršiančių medžiagų ir daiktų laikymui;
9.4.	atviros automobilių svarstyklės, apžiūrų estakados;
9.5.	daugiabučių namų balkonų ir lodžijų įstiklinimas;
9.6.	kioskai (jų grupės) iki 15 m2 užstatyto ploto kiekvienas, išskyrus kioskus pastatuose
ir jų priestatuose;
9.7.	atviri ir dengti prekystaliai;
9.8.	kosminės (palydovinės) televizijos priėmimo įrenginių antenos;	Projektą derinti su
teritoriniu
visuomenės sveikatos
priežiūros centru.
9.9.	vėliavų stiebai;
9.10.	reklaminiai skydai;	Kai skydo plotas
daugiau negu 3 m2,
architektas gali parei-
kalauti iš statytojo
nustatyta tvarka gauti
inspekcijos leidimą.
9.11.	reklaminės plokštumos iki 50 m2 ploto ir iki 10 m aukščio, kurios statomos konkretaus
renginio vietoje jo vyksmo laikui;
9.12.	aikštelės meteorologiniams stebėjimams su įrenginiais;
9.13.	statinių, kurie yra kultūros vertybės arba stovi jų apsaugos zonose, stogų remontas
nekeičiant konstrukcinio sprendimo ir dangos tipo;	Projektai derinami su
Kultūros vertybių
apsaugos departamento
teritoriniu padaliniu.
9.14.	kitų statinių stogų remontas keičiant dangos tipą.

PRIVALOMI REIKALAVIMAI

Statant (atliekant) arba griaunant sąraše (A priedas) išvardytus statinius (darbus), būtina:

1. Statytojui turėti dokumentą, patvirtinantį, kad statinys statomas jo teisėtai naudojamame žemės sklype arba darbai atliekami jam teisėtai priklausančiame statinyje.

2. Statiniams, kuriems privalomas suderintas projektas:

2.1. projektą rengti viena stadija, minimalios apimties, tačiau jame aiškiai nurodyti statinio (darbų) vietą, gabaritus, reikalavimus statinio išvaizdai, pagrindinėms konstrukcijoms, žmonių ir aplinkos saugai ir kitus, kuriuos statytojas įpareigojamas vykdyti.

Statybos kompleksinis dokumentas šiam projektui rengti nereikalingas;

2.2. projektą suderinti su savivaldybės vyriausiuoju architektu, o sąraše nurodytais atvejais – ir su specialiųjų reikalavimų valstybinės priežiūros institucijomis;

2.3. statybos darbus vykdyti pagal suderintą projektą.

3. Iki žemės kasimo darbų pradžios sklype ir šalia sklypo esančių inžinerinių tinklų apsaugos zonose iškviesti į vietą šiuos tinklus eksploatuojančių įmonių atstovus [8].

4. Laikytis normatyviniais statybos dokumentais nustatytų priešgaisrinių bei sanitarinių atstumų tarp statinių, atstumų nuo sklypų ribos ir kitų bendrųjų reikalavimų statiniams.

5. Statant statinius teritorijose, kurioms nustatytos specialiosios žemės ir miško naudojimo sąlygos [13], laikytis joms nustatytų reikalavimų, o nukrypimus suderinti su specialiųjų reikalavimų valstybinės priežiūros institucijomis.

6. Savivaldybių vyriausiųjų architektų tarnyboms kontroliuoti šių statinių atitikimą suderintiems projektams ir normatyvinių statybos dokumentų reikalavimams.

7. Statinių statyba turi neprieštarauti nustatytam teritorijų naudojimo ir tvarkymo režimui.

8. Kai statinių statyba arba darbų atlikimas susietas su bendra nuosavybe, turėti notaro patvirtintą bendrasavininkių sutikimą.

9. Jei statytojui reikalingas statinio teisinis registravimas, baigtą statyti statinį pateikti apskrities viršininko administracijos Valstybinės teritorijų planavimo ir statybos inspekcijos tarnybai priimti naudoti [11].

_____________

STR 1.07.01:1997

B priedas (rekomendacinis)

(statytojo pavadinimas, adresas, tel., piliečio v., pavardė, adresas)

PRAŠYMAS

duoti leidimą vykdyti statybos darbus

..............................................................	199...... m.	. mėn..... d.

(vietovė)

Prašau leisti statyti, rekonstruoti, remontuoti (nereikalingą išbraukti)

(statinio pavadinimas, dydis, sienų medžiaga)

žemės sklype

.

(statybos adresas, sklypo kadastro Nr. ir jo registracijos data)

Statyba numatoma pradėti 199.... m................... mėn. ir baigti 199.... m..	mėn.

Statybos darbus atliks

(ūkio būdu arba rangovo pavadinimas, adresas, tel. Nr.)

...................................................

Pateikiu šiuos dokumentus:

1. Žemės sklypo nuosavybės (nuomos) dokumentą

...................................................

(pavadinimas, Nr., data)

2. Suderintą projektą (arba pagrindinių brėžinių komplektą) – 2 egz. ą) ²)

..................................................

(kas, kada parengė)

3. Projekto ekspertizės išvadas ą)

..............................

(kas ekspertavo, išvadų data ir Nr.)

4. Dokumentą dėl statybos techninio prižiūrėtojo paskyrimo ą) ²) ³) 4)

...............................................

(Nr., data)

5. Sutartį dėl autorinės priežiūros vykdymo ą)

................................................

(projektavimo įmonės pavadinimas, sutarties Nr., data)

6. Bendrasavininkių sutikimą ą) ²)

7. Gretimo sklypo savininko sutikimą ą)

8. Gretimų butų (kambarių) savininkų sutikimus ³)

9. Gyvenamojo namo savininkų bendrijos arba daugumos namo patalpų savininkų bei

neprivatizuotų butų nuomininkų sutikimą 4)

10. Namų valdos techninės apskaitos bylą 2) 3) 4)

11. Kultūros vertybių apsaugos departamento leidimą 5)

12. Mero leidimą 4)

Statytojo parašas

Paaiškinimai:

1) – naujai statybai, rekonstrukcijai

2) – remontui

3) – butų pertvarkymui nekeičiant paskirties

4) – butų pertvarkymui keičiant paskirtį

5) – kultūros vertybių tvarkymui ir statybai jų teritorijose.

_____________

STR 1.07.01: 1997

C priedas (rekomendacinis)

Leidimų vykdyti statybos darbus

REGISTRACIJOS KNYGA

(kairieji puslapiai)

Registro Nr.	Leidimo	Sklypo	Statytojo	Statinio dydis	Statinio	Projektą
Nr.	Išdavimo(pratęsimo) data	Galioja iki	Kadastro Nr.	Kadastro duomenų registracijos data	pavadinimas ir adresas	(butų, vietų skaičius, produkcijos apimtis), pavadinimas ir priklausiniai	adresas	parengė(įmonė, data, Nr.)
1	2	3	4	5	6	7	8	9	10

(dešinieji puslapiai)

Rangovų pavadinimai,	Statybos priežiūros vykdytojai	Statinio techniniai rodikliai	Statinio atidavimo	Inventorizacijos
adresai, tel. Nr.	Techninės (v., pavardė)	Autorinės (v., pavardė)	Sienų medžiaga	Aukštų skaičius	Bendras plotas, m²	Statybinis tūris, m³	naudoti data	bylos Nr.
11	12	13	14	15	16	17	18	19

PASTABA. 1. Jei išduodant leidimą rangovas dar nežinomas, 11 skiltis užpildoma po

rangos sutarties sudarymo.

2. Išduodant leidimą naujo statinio statybai, 19 skiltis neužpildoma.

______________

STR 1.07.01: 1997

D priedas (rekomendacinis)

...................................................

(inspekcijos pavadinimas)

LEIDIMAS VYKDYTI STATYBOS DARBUS Nr.......................

Statinio registro Nr.....................

..............................................................	199...... m.	. mėn..... d.

(vietovė)

Leidžiama	...............................

...................................................

(statytojo pavadinimas, v., pavardė, adresas, tel. Nr.)

statyti, rekonstruoti, remontuoti (nereikalingus žodžius išbraukti)

(statinio pavadinimas ir techninė charakteristika)

šiuo adresu

žemės sklype

(sklypo kadastro Nr. ir jo registravimo data)

pagal suderintą projektą Nr..........., kurį parengė

................

(kas, kada)

Projektas kompleksiškai suderintas savivaldybėje

.............

(protokolo Nr. ir data)

Statybos rangovas

Techninės priežiūros vykdytojas

Autorinės priežiūros vadovas

.....................................

Statytojas privalo:

1. Statybą vykdyti griežtai laikydamasis suderinto projekto (įskaitant nustatyta tvarka suderintus jo pakeitimus) ir normatyvinių statybos dokumentų reikalavimų.

2. Apie statytojo, rangovo, techninio prižiūrėtojo, autorinės priežiūros vadovo ir projekto pakeitimus nedelsdamas informuoti inspekciją.

Leidimas galioja iki 19..... m.	. mėn....... d.

Nepradėjus statybos darbų per 1 metus, šis leidimas netenka galios.

A. V.	Leidimą davusio pareigūno pareigos,

v., pavardė, parašas

_____________

STR 1.07.01: 1997

E priedas (rekomendacinis)

...................................................

(savininko, naudotojo pavadinimas, atstovo v., pavardė, adresas, tel. Nr.)

PRAŠYMAS

duoti leidimą nugriauti statinį

..............................................................	199...... m.	. mėn..... d.

(vietovė)

Prašau leisti nugriauti

...................................................

(statinio pavadinimas, aukštų skaičius, sienų medžiaga, gabaritai)

esantį	........................................................

(statinio adresas)

Priklausantį

(savininko pavadinimas, adresas, tel. Nr.)

teisiškai įregistruotą

(registro Nr. ir data, inv. bylos Nr.)

žemės sklypo kadastro Nr....................................., jo registravimo data

Griovimą numatoma pradėti 199.. m................. mėn. ir baigti 199..... m.	. mėn.

Pateikiu šiuos dokumentus:

1. Sprendimą nugriauti statinį

(kieno, kada priimtas)

2. Statinio nugriovimo būdo aprašymą (projektą), kurį parengė

(kas, kada)

ir suderino

(kas, kada)

3. Inventorizavimo bylą Nr.

4. Bendrasavininkių ir kaimyninių valdų savininkų sutikimus

(Nr. ir data)

5. Kultūros vertybių apsaugos departamento leidimą (nugriauti nekilnojamąją kultūros vertybę arba statinį jo teritorijoje)

Nugriovimo darbai pavesti

(rangovo pavadinimas, adresas)

Už žmonių ir aplinkos saugą atliekant griovimo darbus atsakingas

...................................................

(pareigos, v., pavardė)

A. V.

(pateikėjo v., pavardė ir parašas)

______________

STR 1.07.01: 1997

F priedas (rekomendacinis)

Leidimų nugriauti statinius

REGISTRACIJOS KNYGA

(kairieji puslapiai)

Statinio	Leidimo	Sklypo registro	Inventorizacijos.	Savininko	Statinio dydis
registro Nr.	Nr.	Išdavimo data	Galiojimo laikas	Nr.	Registravimo data	bylos Nr	pavadinimas, adresas, tel. Nr.	(butų, vietų skaičius, produkcijos apimtis), pavadinimas ir adresas
1	2	3	4	5	6	7	8	9

(dešinieji puslapiai)

Statinio techniniai rodikliai	Darbų aprašym ą	Griovimo	Atsakingas už)	Statinys	Inventorizavimo
Pastatymo metai	Sienų medžiaga	Aukštų skaičius	Bendras plotas	(projektą) parengė	darbus atlieka rangovas	žmonių ir aplinkos saugą(v., pavardė ir pareigos	nugriautas (data)	duomenų pakeitimo data
10	11	12	13	14	15	16	17	18

______________

STR 1.07.01: 1997

G priedas (rekomendacinis)

....................................................................................

(inspekcijos pavadinimas)

LEIDIMAS Nr.........................

vykdyti statybos nugriovimo darbus

..............................................................	199...... m.	. mėn..... d.

(vietovė)

Leidžiama

...................................................

(savininko pavadinimas, v., pavardė, adresas, tel. Nr.)

nugriauti

(statinio pavadinimas ir techninė charakteristika)

esantį

(adresas)

sklypo kadastro Nr................., jo įregistravimo data

statinio registro Nr

statinio inventorizacijos bylos Nr

Griovimo darbai pavesti

................................................

(rangovo pavadinimas, adresas, tel. Nr.)

Atsakingu už žmonių ir aplinkos saugą paskirtas

.........

(pareigūno v., pavardė, pareigos)

Statinio savininkas privalo laikytis suderinto nugriovimo būdo aprašymo (projekto), užtikrinti žmonių saugą bei aplinkos apsaugą ir sutvarkyti nugriauto statinio teritoriją.

Leidimas galioja iki 199..... m................................ mėn......... d.

Nepradėjus griauti statinio per 1 metus nuo šio leidimo išdavimo dienos, jis netenka galios.

A. V.	Leidimą davusio pareigūno

pareigos, v., pavardė, parašas

_____________